
Për një ndryshim në vendimin e këshillit të ministrave nr.213, datë 28.3.1998, “Për rritjen e pagave të funksioneve të larta shtetërore

Në mbështetje të nenit 100 të Kushtetutës, të nenit 6, të ligjit nr.8487, datë 13.5.1999, “Për kompetendat për caktimin e pagave të punës”, dhe të neneve 14, 23 dhe 29, të ligjit nr.8370, datë 9.7.1999, “Për shërbimin e jashtëm të Republikës së Shqipërisë”, me propozimin e Ministrisë së Punëve të Jashtme, Këshilli i Ministrave

Vendosi:

1.Në vendimin e Këshillit të Ministravbe nr.213, datë 23.8.1998 bëhen ndryshimet e mëposhtme:
Në lidhjen i “Renditja e funksioneve sipas klasifikimit” shtohen emërtimet e mëposhtme: në shkronjën B2 emërtimi “ambasdor”; në shkronjën B3 emërtimi “ministër fuqiplotë”; në shkronjën B4 emërtimi “ministër këshilltar”; në shkronjën B5 emërtimi “këshilltar”; në shkronjën C2 emërtimi “sekretar i parë” dhe në shkronjën C3 emërtimi “sekretar i dytë”.
-Në lidhjen II-5 “Nivelet e pagës për punonjësit e ministrive dhe institucioneve të tjera qendrore në pjesën “emërtime të tjera për punonjësit e Ministrisë së Punëve të Jashtme”, në pikën 2 shtohet emërtimi “sekretari i tretë” dhe në pikën 3 shtohet emërtimi “atashe”.
2.Paga për punonjësit me gradë diplomatike në shërbimin e jashtëm të Republikës së Shqipërisë të mbështetet në kategorizimin e mëposhtëm:

	a) Ambasador
	Niveli B2
	49 500 lekë

	b) Ministër fuqiplotë
	Niveli B3
	41 800 lekë

	c) Ministër këshilltar
	Niveli B4
	34 100 lekë

	ç) Këshilltar
	Niveli B5
	28 600 lekë

	d) Sekretar i parë
	Niveli C2
	25 300 lekë

	dh) Sekretar i dytë
	Niveli C3
	22 000 lekë

	e) Sekretar i tretë
	 i barabartë me shef sektori në ministri
	

	ë) Atashe
	I barabartë me specialistin e parë në ministri
	



3.Efektet financiare, që rrjedhin nga zbatimi i këtij vendimi,  përballohen nga buxheti vjetor i Ministrisë së Punëve të jashtme.
Ky vendim hyn në fuqi pas botimit në Fletoren Zyrtare.

